23.1 Constitueixen infraccions administratives en matèria de serveis socials les accions o omissions tipificades en aquesta Llei, les quals hauran de ser sancionades d'acord amb el que s'estableix a l'article següent.
23.2 Les infraccions establertes en aquesta Llei es classifiquen en lleus, greus i molt greus, d'acord amb els criteris que s'indiquen en els apartats següents.
23.3 Tenen la consideració d'infraccions lleus les accions o omissions següents:
a) El canvi de la titularitat dels serveis sense autorització administrativa.
b) La modificació de la capacitat assistencial del servei en més d'un 10% de la capacitat registrada, sense autorització administrativa, sempre que la variació efectuada no comporti un incompliment de la normativa reguladora de les condicions mínimes dels establiments i serveis.
c) Totes aquelles accions o omissions que constitueixin incompliment de les obligacions o vulneració de les prohibicions establertes per la normativa reguladora de les condicions materials i funcionals mínimes que han de complir els serveis i establiments on es presten serveis socials i que no estiguin tipificades expressament per la present disposició com a infraccions greus o molt greus, sempre que l'acció o omissió no posi en perill la seguretat o salut dels usuaris.
23.4 Tenen la consideració d'infraccions greus les accions o omissions següents:
a) El cessament de la prestació de serveis prèviament autoritzats, sense autorització administrativa.
b) El fet d'imposar als usuaris dels serveis dificultats injustificades per al gaudi dels seus drets.
c) No portar llibre de registre d'usuaris dels serveis o no tenir-lo degudament actualitzat d'acord amb els requisits exigits per la normativa reguladora.
d) No portar una fitxa sòcio-sanitària per cada usuari, en els termes establerts per la normativa reguladora.
e) Incomplir la normativa reguladora de les condicions funcionals dels serveis relativa a l'organització higiènico-sanitària.
f) No establir amb cadascun dels usuaris dels serveis la relació contractual corresponent, en els termes que estableix la normativa reguladora.
h) Incomplir o alterar el que estableix el règim de preus.
j) Encobrir ànim lucratiu en activitats revestides d'aparença filantròpica.
k) Incompliment de la normativa reguladora de l'accés als serveis.
l) Sobreocupació d'usuaris en espais d'ús comú, activitats i convivència d'acord amb els criteris establerts per la normativa reguladora de les condicions materials mínimes dels establiments.
23.5 Tenen la consideració d'infraccions molt greus les accions o omissions següents:
a) La prestació de serveis o el trasllat de la ubicació d'establiments sense autorització administrativa.
b) El cessament de la prestació de serveis, prèviament autoritzat, malgrat la denegació de l'autorització administrativa.
c) Obstrucció de l'acció de la inspecció de serveis socials, ja sigui per la negativa d'accés a qualsevol dels espais comuns o privats de l'establiment, per l'obstaculització de l'exercici de les funcions inspectores o bé per la no-aportació de la documentació requerida.
d) Imposar als usuaris dels serveis maltractaments o condicions humiliants.
e) El fet d'imposar als usuaris dels serveis dificultats injustificades per al gaudi dels seus drets fonamentals.
f) Incompliment de la normativa que regula la qualificació i la dedicació del personal dels serveis.
g) Incompliment de la normativa reguladora de les condicions materials mínimes que han de complir els establiments socials per la instal·lació de llits en espais inadequats per a l'ús de dormitori o per excés d'ocupació o de llits en un espai dormitori.
h) Totes aquelles accions o omissions que constitueixin incompliment de les obligacions o vulneració de les prohibicions establertes en la normativa reguladora de les condicions materials o funcionals mínimes que han de complir els serveis i establiments socials, que no estiguin tipificades expressament per la present disposició com a infraccions lleus o greus, sempre que l'acció o l'omissió posi en perill la seguretat o salut dels usuaris.
23.1 Constitueixen infraccions administratives les accions o omissions que contravenen les obligacions concretes establertes per aquesta Llei i pels reglaments d'aplicació, que perjudiquen els usuaris o l'organització pública dels serveis.
23.2 Es tipifiquen com a infraccions administratives:
a) Obrir o tancar un establiment o modificar-ne la capacitat assistencial en més d'un 10% de la capacitat registrada sense haver obtingut autorització administrativa, excepte en el cas de passats sis mesos des del dia de la sol·licitud sense que s'hagi dictat resolució denegatòria expressa per retard no imputable al sol·licitant.
b) Incomplir la normativa sobre registre d'entitats, serveis i establiments de serveis socials, o obstruir l'acció dels serveis d'inspecció pública.
c) Imposar als usuaris dels serveis condicions humiliants o dificultats injustificades per al gaudi dels drets reconeguts per llei o per reglament.
d) Incomplir la normativa que regula les entitats, els serveis i els establiments de serveis socials o la que regula la qualificació i la dedicació del personal.
e) Encobrir ànim lucratiu en activitats revestides d'aparença filantròpica, o incomplir o alterar d'una manera no autoritzada el règim de preus dels serveis, i també transgredir la normativa comptable específica.